Odda prestegjeld

Odda prestegjeld var et prestegjeld tilhørende Hardanger prosti. Det omfattet sogn i tidligere Odda kommune i Hordaland fylke, og hovedkirken var Odda kirke.

Oddas kirkesogn er nå en del av Ullensvang kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.

Historikk 

Odda sókn  (norrønt) har sin opprinnelse fra kristningen av landet. Odda antas å være lagt under Ullensvang i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 4. juni 1915 ble Odda sogn skilt ut fra Ullensvang som et eget sognekall, gjeldende fra 1. juli 1915.

Skare kirke ble innviet i 1926 og Tyssedal kirke i 1963, begge tilhørende Odda sogn. 

Røldal prestegjeld ble lagt ned 11. september 1994 og kirkesognet underlagt Odda.

Ved avviklingen bestod Odda prestegjeld av menighetene i Odda, Skare, Tyssedal og Røldal.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Ullensvangs historie
Religion i Vestland
Prestegjeld i Bjørgvin bispedømme